Piibel kirjeldab korduvalt antiikmaailmas valitsenud ohjeldamatut seksuaalsust kui vahendit ülima naudinguni jõudmiseks. Kristus tuli maailma kurjuse jõudude käest vabastama ning taastama Looja ja inimese vahelist suhet. Kuigi Aadam  oli langenud ja saanud patu vangiks, saavad kõik need, kes Kristuse poole pöörduvad, täieliku andestuse ja võimaluse valida tee täieliku suhte taastamiseks Jumalaga. Jeesuse ohvri vastuvõtmine, avatus Püha Vaimu südantmuutvale väele ja koguduse toetav teenistus aitavad vabaneda pahedest ja patu teenimisest.